stanford-oval/wikipedia huggingface dataset:
הרס (סרט)
עלילה

דייוויס מיטשל (ג'ייק ג'ילנהול) הוא בנקאי מצליח בחברת השקעות גדולה המנוהלת על ידי פיל (כריס קופר), אביה של אשתו ג'וליה (הת'ר לינד). בסצנה הפותחת את הסרט הם נוסעים יחד כשלפתע מתנגשת בהם מכונית אחרת וג'וליה נהרגת. בזמן ההמתנה בבית החולים דייוויס מנסה לרכוש חטיף M&M's ממכונה אוטומטית, אבל המכונה נתקעת. מתוסכל, דייוויס כותב מכתב תלונה לחברת הייצור של המכונה, אך המכתב גולש הרבה מעבר לתקלה הרשמית ומשתף פרטים על חייו ומצבו הנפשי של דייוויס כתוצאה מהתאונה. להפתעתו, דייוויס שרוי במעין אטימות רגשית ביחס לאובדן שחווה: הוא חוזר לעבודה תוך זמן קצר מאוד ומגיב באופן מנותק ולא ענייני להתייחסויות לנושא.
לעומת זאת, דייוויס מתחיל לפתח אובססיה בנוגע לפירוק חפצים. לאחר שבשיחתם האחרונה ג'וליה ביקשה ממנו לתקן דליפה במקרר, דייוויס מנסה לחשוף את חלקיו הפנימיים ולבסוף הורס אותו לחלוטין. לאחר מכן דייוויס מפרק לחלקים גם מנורת קיר מהבהבת, את המחשב במשרדו, ודלת חורקת בשירותים.
דייוויס ממשיך לשלוח מכתבים הממוענים לחברת המכונות, ובשלב מסוים הוא מקבל שיחת טלפון מאישה בשם קארן מורנו (נעמי ווטס), שמציגה את עצמה בתור נציגת מחלקת שירות לקוחות במפעל, ומספרת שהמכתבים ששלח נגעו לליבה. דייוויס וקארן מתחילים לפתח ידידות וחולקים פרטים על חייהם. דייוויס מגיע אל ביתה של קארן, ומתוודע לבן זוגה קארל (סי. ג'יי. וילסון), מנהל המפעל שבו היא עובדת, ולבנה בן ה-15 כריס (ג'ודה לואיס). בזמן שקארל נעדר לצורך נסיעת עסקים, דייוויס שוהה בביתה של קארן ומפתח יחסים קרובים גם עם כריס המסוגר והמרדן.
בזמן שדייוויס הורס את החפצים בדירתו הוא מגלה צילום אולטרה סאונד של ג'וליה, על אף שהוא לא ידע כלל שהייתה בהיריון; ומתקדם להריסה מאסיבית יותר כשהוא משטח את ביתו באמצעות דחפור. במקביל, פיל יוזם מפעל הנצחה עבור ג'וליה כשהוא מתכנן להשקיע את כספי ביטוח החיים שלה עבור מלגה שנתית לסטודנטים מצטיינים. דייוויס מביא את קארן לערב שבו יוכרזו הזוכים במלגה. אחד המועמדים פונה אל קארן בבקשה מינית בוטה, ולאחר מכן כשהוא זוכה במלגה היא פורצת בצחוק ויוצאת מהמקום. פיל כועס על חוסר הכבוד שהפגין דייוויס כשהביא איתו אישה לערב שמוקדש לאשתו המנוחה וזמן קצר כל כך לאחר מותה. דייוויס בתורו מתעמת עם אמה של ג'וליה בנוגע להיריון, והיא מספרת לו שג'וליה ניהלה רומן ולכן הפילה את התינוק. באותו לילה הולך כריס למסיבה כחלק מתהליך היציאה שלו מהארון, והוא מוכה קשות על ידי בריונים.
דייוויס הולך לבקר את קברה של ג'וליה ולמקום מגיעה גם מכונית סטיישן שדייוויס ראה בסביבתו מספר פעמים. הנהג פונה אל דייוויס ומציג את עצמו בתור הנהג שפגע בהם בתאונת הדרכים, מביא איתו זר פרחים ומספר על תחושות האשמה והכאב שלו.
דייוויס מתפייס עם פיל ונותן את הסכמתו לפרויקט המלגה, אך מבקש את הסכמתו לפרויקט הנצחה נוסף משלו: שיפוץ קרוסלת סוסים שנועדה להריסה בשל חוסר ביקוש, והתאמתה לילדים עם תסמונת דאון, כמו הילדים שבהם טיפלה ג'וליה במסגרת עבודתה.
דייוויס מקבל מכתב מכריס שמספר שהוא מחלים מפצעיו ושאמו נפרדה מקארל, ומכווין את דייוויס למקום מסוים בשעה מסוימת, שם דייוויס צופה בהריסה של כמה בניינים באמצעות פיצוץ. לאחר מכן דייוויס פונה לדרכו ורואה קבוצת ילדי בית ספר רצים ברחוב. באחת משיחותיהם הוא סיפר לקארן שחלומו הגדול בתור ילד היה לעקוף את שאר הילדים בריצה, ולאחר רגע של היסוס הוא מתחיל לרוץ, ומניף את ידיו בניצחון כשהוא מגיע ראשון.
לשרוד את אר. קלי

| --- | --- |

 סוגה:  דוקומנטרי
 יוצרים:  ניגל בליס  אסטרל פיני
 בימוי:  Nigel Bellis, Astral Finnie 
 שחקנים:  אנדראה קלי  ונדי ויליאמס 
 משתתפים:  אנדראה קלי  טראנה בורק  ספרקל  וונדי ויליאמס
 פרסים:  פרס פיבודי
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  11
 הפקה
 מפיק:  לאורה הופנר  שרלוט גלובר  אליסון ברנדין  קלריסה קרן ליסה ניקול ג'קסון
 מפיקים בפועל:  טמרה סימונס  דרים המפטון  ג'סי דניאלס  ג'ואל קרסברג  ג'סיקה אוורט  מריה פפין
 חברת הפקה:  Kreativ Inc. Bunim/Murray Productions
 אורך פרק:  360 דקות (כל הפרקים)
 שידור
 רשת שידור:  Lifetime
 רשת שידור בישראל:  (yes)
 תקופת שידור מקורית:  3 בינואר 2019 – ינואר 2020
 קישורים חיצוניים
 אתר רשמי
 דף התוכנית ב-IMDb
 
"לשרוד את אר. קלי" (באנגלית: Surviving R. Kelly) היא סדרת דוקומנטרית אמריקאית, אשר שודרה על ידי רשת Lifetime (ובישראל על ידי רשת yes) בין התאריכים 3 בינואר 2019 ל-5 בינואר 2019 אודות פרשת ההתעללות המינית והפיזית של הזמר האמריקאי אר. קלי בנשים רבות במהלך שני העשורים שקדמו לסדרה. הסדרה נוצרה על ידי ניגל בליס ואסטרל פיני והופקה בין היתר על ידי לאורה הופנר ושרלוט גלובר. בסדרה מופיעים בין היתר גרושתו של קלי אנדראה קלי, צ'אנס הראפר, ג'ון לג'נד וספרקל. פרק הבכורה של הסדרה גרף 1.9 מיליון צופים ובכך הפך לסדרה עם הרייטינג הגבוה ביותר של לייף טיים מזה שנתיים. הסדרה זכתה לביקורות חיוביות רבות כאשר קיבלה ציון של 95 מתוך 100 באתר
Rotten Tomatoes. עליית הסדרה הביאה לכך שמוזיקאים כמו ליידי גאגא וסיארה גינו את הזמר והסירו את השירים המשותפים איתו בשירותי המוזיקה.
בנוסף חברת התקליטים שלו RCA, הפסיקה את הפעילות איתו וכחודש לאחר עליית הסדרה הוגש נגדו כתב אישום בגין עשרה סעיפים של התעללות מינית חמורה.
לאור הצלחת הסדרה בדצמבר הוכרז כי לסדרה תהיה עונה שנייה בשם "לשרוד את אר. קלי חלק 2" וב-2 בינואר 2020 החלק השני של הסדרה עלה לאוויר.
הפקה

במאי 2018 התקבל אישור להתחיל בצילומי הסדרה.
ג'ואל קרבסרג אשר היה אחד מהמפיקים בפועל של הסדרה אמר כי הם עבדו למעלה משנה על מנת להביא את הסיפורים בסדרה.
דרים המפטון אשר הייתה גם אחת מהמפיקות בפועל של הסדרה הוזמנה לעבוד על הסדרה על ידי חברת ההפקות "Bunim/Murray Productions". זאת לאחר ששתיים מהמפיקות בפועל הסדרה כבר יצרו קשר עם הניצולות מהפרשה במשך מספר חודשים קודם לכן. לאחר מכן היא עצמה פנתה לניצולות במטרה להבין האם הן יהיו מוכנות לשתף פעולה עם עליית הסדרה. היא הבינה מהן כי כנראה ישנן עוד עשרות אם לא מאות נשים שהיו מעורבות בפרשה.
תמרה סימונס, אחת מהמפיקות בפועל האחרות בסדרה קראה לנשים להתראיין לסדרה בשעות הלילה המאוחרות על מנת לשמור על העניין בסוד. בנוסף לכך היא גם יצרה קשר וניהלה מערכת יחסים תקשורתית גם עם המשפחות של הניצולות בפרשה. כתוצאה מכך היא גילתה כי ישנן שלוש משפחות שבנותיהן נמצאות עם קלי וכי הם עדיין מחכים שבנותיהן יחזרו הביתה. סימונס ומפיקה נוספת בשם ג'סי דנילאס דאגו לשמור על קשר עם המשפחות על מנת לקבל מהם עדכונים אודות הפרשה ולשמוע מהם מידע אודות הפרשה.
אם כי המפיקים ניסו לשכנע גם מוזיקאים שעבדו עם קלי להשתתף בסדרה אך הם סירבו. לטענתה של סימונס הם פנו לליידי גאגא, אריקה באדו, ג'יי זי, דייב שאפל וסלין דיון אך אף אחד מהם לא רצה להשתתף בסדרה.
עלילה

הסדרה מגוללת את פרשת אר קלי אשר כוללת שורה על עשרות עבירות אותם קיים הזמר עוד החל משנות ה-90 בנושאים כמו פדופיליה, התעללות מינית ואלימות במשפחה. הסדרה מתייחסת לאירועים בסדר בהם התרחשו כאשר הפרק הראשון נפתח בפרשה עם הזמרת אליה. אליה וקלי הכירו כאשר הייתה בת 15 במסגרת העבודה על אלבום הבכורה שלה. במהלך העבודה על האלבום השניים התקרבו והפכו לחברים טובים עד שהתפתח ביניהם קשר רומנטי כאשר במסגרת הסדרה התגלה גם כמיני. כתוצאה מכך קלי זייף את תעודת הלידה של אליה וגרם לכך שיהיה רשום בה שהיא בת 18 וחיתן את השניים באופן סודי. לאחר שהוריה של הזמרת גילו את זה הם דרשו מקלי לבטל את הנישואים. במסגרת הסדרה התגלה כי הם רצו להגיש נגדו תלונה במשטרה אך הוא שילם להם כ-400 אלף דולר בתמורה לשתיקתם. בעקבות כך הקשר המקצועי והאישי בין השניים נותק עד למותה.
לאחר מכן קלי המשיך לבצע עבירות נגד קטינות ונשים. הוא היה יוצר קשר עם קטינות שאהבו אותו והיה מבטיח להם שיעזור להן להתפרסם בתחום הבידור, הבטחות שבפועל לעולם לא התממשו. בתמורה לכך הוא היה מנצל אותן לצרכיו המיניים, משפיל אותן ומתעלל בהן. הוא היה מרחיק אותן מהסביבה הקרובה שלהן על מנת שיפתחו תלות כלפיו וכתוצאה מכך היה מנצל את זה על מנת להשפיל אותם, ולנצל אותן מינית. בשנת 2000 אחת הבנות בפרשה הגישה תלונה במשטרה נגד קלי כאשר במסגרת התלונה היא אספה עדויות מנשים אחרות שהיו מעורבות בפרשה כולל מאליה עצמה אך המשטרה דחתה את התלונה לאחר שטענו כי אין להם מספיק ראיות להגשת כתב האישום.
בשנת 2001 הופצה קלטת מין של קלי ובחורה נוספת אשר בקלטת נראים השניים מקיימים יחסי מין ואף קלי הטיל את מימיו בפיה של אותה בחורה. לאחר מכן התברר כי אותה בחורה ככל הנראה הייתה קטינה ולכן הוגש נגד קלי כתב אישום בגין קיום יחסי מין עם קטינה וצילום חומרים פורנוגרפים עם קטינה. בשנת 2008 התקיים המשפט נגדו אך הוריה של הקטינה אשר הופיעה בקלטת דחו את הטענות שזו היא בקלטת מתוך הבושה שיידעו שזו היא ובכך למעשה קלי יצא זכאי מהמשפט. באותן שנים בהם התנהל המשפט נגדו המשיך קלי את מעשיו המגונים בנערות ונשים ואף שיחד חלק מקרבנותיו בכסף על מנת שלא יעידו נגדו במשפט. בנוסף באותן שנים היה נשוי קלי לרקדנית והשחקנית אנדראה קלי אשר גם בה התעלל במהלך השנים ואף לטענתה גם הזניח את ילדיהם עד שבסופו של דבר התגרשה ממנו ב-2009 ועזבה את ביתו ביחד עם שני ילדיהם.
גם לאחר המשפט קלי המשיך במעשיו. הוא היה שוכר אחוזות גדולות בהן היה סוגר ומבודד את כל אותן הנשים. הוא היה מבודד אותן גם אחת מהשנייה כך שלא יכלו לתקשר אחת עם השנייה ולא נתן להם לעשות שום דבר ללא רשותו. ישנן פעמים שאף נעל אותן בתוך חדרים ונתן להם לעשות את צורכיהם בתוך דליים. הוא בודד אותן מהסביבה הקרובה שלהן או ניצל את העובדה כי לא היו להן משפחה וחברים על מנת שיפתחו בו תלות ויישארו עימו. הוא גרם להן לשטיפת מוח וגרם להן להאמין כי הוא פועל לטובתן. כתוצאה מכך הוא היה מנצל אותן כדי לספק את צרכיו המיניים. בשנים 2015–2016 החלו להישמע בתקשורת עדויות מנשים נוספות בפרשה שניתקו קשר עם הזמר והחלו לגנות את מעשיו בתקשורת ואף בשנת 2017 פורסם מאמר גדול בנושא אשר אסף עדויות מנשים רבות ומשפחותיהן אשר היו מעורבות בפרשה. בעקבות כך החלו להיווצר מחאות כנגד הזמר ואף הוקמה נגדו תנועה בשם להשתיק את אר. קלי. בעקבות אותם אירועים ב-2018 הוחלט על צילומי הסדרה שהובילה בסופו של דבר להטלת הסנקציות נגדו וכן למעצרו ולהגשת כתב אישום נגדו עם 26 סעיפים. נכון להיום קלי עדיין יושב במעצר ומשפטו צפוי להיות באוגוסט 2021.
סיפורים בולטים > אנדראה קלי

אנדראה הייתה אשתו השנייה של קלי החל מ-1996 ועד 2009. אנדראה הכירה את קלי לראשונה כאשר ביצעה אודישן ריקוד עבור מופע שלו. אנדראה משכה את תשומת ליבו של קלי בזכות כשרונה המיוחד ועברה את האודישן. זמן קצר לאחר מכן קלי הציעה נישואין לאנדראה ולאחר זמן קצר ארגן להם חתונה בהפתעה אך החתונה לא כללה אף אחד מבני משפחתם של השניים, מה שגרם לצער וכעס של אנדראה כלפי קלי. מערכת היחסים של אנדראה וקלי הידרדרה בהדרגה כאשר קלי החל לגעור באנדראה על דברים קטנים שעשתה ולא עשתה ואף גינה אותה, השפיל אותה קילל אותה ואף מספר עימותים שלהם גלשו לפסים פיזים. לאחר זמן מה החלו לעלות חשדות מטעם התקשורת לאחר שאף אחד כמעט ולא ראה את אנדראה יוצאת מהבית המשותף של השניים לאחר נישואיהן מה שהעלה את השמועה שקלי מחזיק את אנדראה בכפייה בתוך הבית. כאשר המראיינת שאלה את אנדראה במהלך צילומי התכנית האם היו מצבים בהם הייתה נעולה בתוך הבית או בתוך חדר בבית היא הנהנה בראשה אך לא הרחיבה בנושא. אנשים נוספים סיפרו שקלי ניהול מערכות יחסים עם קטינות ונשים עוד שהשניים היו נשואים ואף קלי היה מביא את נשותיו הביתה בנוכחותה של אנדראה. אחת הנשים אף אמרה כי הייתה סיטואציה בה אנדראה נאלצה לבקש רשות מקלי לרדת למטה בבית. אנדראה סיפרה כי בכל אותם שנים בהן הייתה נשואה לקלי היא הייתה עצובה ואומללה ואף שקלה לברוח ממנו ולשים קץ לחייה. לשניים יש שני ילדים משותפים כאשר הבת של הזמר, בוקו אבי אמרה כי היא לא בקשר עם קלי במשך שנים וגם לא אחיה וכי היא לא תומכת במעשיו ואף מגנה אותם.
סיפורים בולטים > קארי קלי

קארי היה אחיו הצעיר של קלי מבין שלושה ילדים. קארי סיפר כי קלי היה ילד רגיל לגמרי אך במהלך ילדותם השניים עברו אונס והתעללות מינית מה שהביא למסקנה כי חלק ממעשיו של קלי הם כתוצאה מהטראומה. קארי סיפר כי אחד השכנים שלהם חשף בפניהם באחת מהפעמים ששהו בביתו את איבר מינו והשלושה נאלצו לברוח בבהלה מהבית. מקרה נוסף היה כאשר נערה שהייתה גדולה מהם בגיל אנסה אותם. היחסים בין השלושה היו טובים עד שהיחסים בין קארי לקלי עלו על שרטון. בשנת 2001 קלי הואשם בקיום יחסי מין עם קטינה ובצילום פורנוגרפיית ילדים לאחר שקלטת שלו מקיים יחסי מין עם נערה הודלפה והופצה. קלי ניצל את העובדה כי הסרטון לא היה ברור ואת הדמיון בינו לבין אחיו והאשים את אחיו בכך שהוא הופיע בקלטת. לאחר מכן קלי הודה כי אכן הוא היה זה שהופיע בקלטת. בשנת 2018 הוציא את השיר "I Admit" כתגובה לכל האשמות נגדו, בשיר טען קלי כי הוא חף מפשע. בתגובה לכך קארי הוציא שיר תשובה לשיר זה בו גינה את קלי ואף חשף את העובדה כי גם קיים יחסי מין עם גברים.
סיפורים בולטים > אליה

הזמרת אליה הייתה אחד מהנושאים הבולטים של העונה הראשונה. אליה וקלי הכירו לאחר שקלי נבחר להיות אחד מהמפיקים והכותבים של אלבום הבכורה שלה. בעקבות כך השניים התקרבו אחד לשני והקשר ביניהם הפך ממקצועי לחברי. עם פרסומה של אליה נתפסו פעמים רבות השניים על ידי צלמי פפארצי מבלים יחדיו מה שחיזק את השמועות כי השניים מנהלים מערכת יחסים. השניים הכחישו את הקשר הרומנטי ביניהם וקלי טען כי הסיבה שהוא התקרב לאליה בצורה כזו למרות פער הגילאים ביניהם הייתה בגלל העובדה שאליה הייתה בוגרת בהרבה מבנות בגילה. אך למרות זאת השניים ניהלו מערכת יחסים בהיחבא ואף השניים קיימו יחסי מין. באותה תקופה לאליה היה שיר ואלבום בשם "Age Ain't Nothing But A Number" (גיל זה רק מספר) כאשר השיר דיבר על מערכת יחסים בין שני אנשים עם פערי גילים גדולים. את השיר כתב והפיק קלי עצמו מה שגרם להרבה אנשים לחשוב שהשיר הוא רמז לכך שהשניים מנהלים מערכת יחסים בעצמם. הפרשה הגיעה לשיאה כאשר קלי חיתן את השניים בחתונה סודית וזייף מסמכים בהם רשום שאליה בת 18 על מנת שיוכלו להתחתן (אף על פי שהייתה בת 15). לאחר כמה ימים הוריה של אליה גילו זאת ודרשו מקלי לבטל את הנישואים. הם אף רצו להגיד נגדו תלונה אך קלי שילם להם כ-400 אלף דולר על מנת שלא יעשו זאת. קלי טען כי הוא באמת התאהב באליה ולא ניצל אותה וכי הזמן הרב שבילו ביחד גרם לו להבין כמה היא בוגרת לגילה וגרם לו להתאהב בה. לאחר הפרשה אליה ניתקה את הקשר המקצועי והאישי עם קלי עד למותה. בשנת 2000 אחת הבנות בפרשה הגישה כנגד קלי תלונה במשטרה על מעשיו ואף אספה מספר עדויות מבנות נוספות, ביניהם מאליה עצמה אך התלונה נדחתה בטענה שאין מספיק ראיות בשביל להרשיע את קלי.
סיפורים בולטים > ספרקל

הזמרת ספרקל הייתה גם אחת מהדמויות הבולטות בסדרה. ספרקל סיפרה כי אחייניתה הייתה מעריצה של קלי והיא השתוקקה לפגוש אותו. בעקבות כך ספרקל הפגישה בין השניים. לאט לאט קלי החל להישאר עם אחייניתה של ספרקל לבד יותר והשניים התקרבו יותר ויותר. כאשר בשנת 2001 הופצה קלטת המין שלו ספרקל זיהתה כי מי שמופיעה בקלטת היא האחיינית שלה. היא רצתה לספר זו להורים של אחייניתה אך קלי ניסה לשחד אותה בתמורה לשתיקתה. ספרקל סירבה לשוחד אך עדיין לא סיפרה להוריה שהיא זו שמופיעה בקלטת. כאשר ההוכחות על האשמות בפדופיליה וצילום פורנוגרפיית ילדים הלכו ופחתו ספרקל הבינה כי היא חייבת לספר להוריה שהיא זו שמופיעה בקלטת. מפני שהקלטת לא הייתה באיכות ברורה לא היה אפשר לדעת בבירור מי נמצאת בקלטת. אך בעקבות הבושה והמבוכה הוריה אמרו בבית המשפט כי הנערה שמופיעה בקלטת היא לא הבת שלהם ולאור העובדה כי קלי טען שהנערה הייתה בגירה ההאשמות נגדו בוטלו. ספרקל סיפרה כי מאז המשפט ועד לצילומי התכנית אחיה, אביה של הנערה ניתק איתה קשר וכך גם אשתו ואחייניתו.
סיפורים בולטים > סיפורים נוספים

סיפורים נוספים היו על כך שקלי היה מגיע למקומות הומי נערות כמו בתי ספר וקניונים ושם הוא היה נפגש עם אותן נערות. הוא היה מבטיח להם שיקדם אותם בתעשיית הבידור ובתמורה לכך הוא שידל אותן לקיים עימו יחסי מין ולעשות כרצונו. הוא היה פוגש את הנערות בביתו והיה עורך להן מאין אודישנים בהם היה בוחן אותן ומנתח אותן פסיכולוגית על מנת לראות את מי הוא יוכל לנצל לטובת הצרכים שלו. בדרך כלל הוא היה לקוח נערות שבאו מבתים של מצוקה כלכלית, הזנחה או התעללות והיה לוקח אותן תחת חסותו. לאט לאט הוא היה מנצל את זה בשביל להתעלל בהם מינית, פיזית ונפשית. הוא היה קונה או שוכר אחוזות גדולות בהן היה מחביא את כל אותן נערות ונשים. בבתים אלו הן היו חיות תחת חוקים נוקשים בהן אסור היה להן לדבר אחת על השנייה, לזוז מחדר לחדר בלי אישור, ללכת לשירותים בלי אישור וכו'... אם הן היו מפרות את החוקים או היו אומרות דברים שלא מצאו חן בעיני קלי הוא היה מעניש אותם באופן פיזי או היה מונע מהם אוכל או שתייה או היה סוגר אותן בתוך חדרים. הוא היה שוטף להן את המוח וגורם להן לחשוב שהוא פועל לטובתן מה שגרם לאותן נשים לא ללכת ממנו או להגיד למשטרה או לתקשורת שהן מוחזקות בניגוד לרצונן. חלק מהבנות הרגישו בו תלות מכיוון שהיה מנתק אותן מהסביבה הקרובה שלהן או מלכתחילה היה לוקח נערות ונשים שלא היה להן אף אחד בחייהם ובכך הן פיתחו בו תלות רגשית וגם כלכלית כי לא היה להן כסף משלהן. למשל מעצבת השיער שלו בעונה השנייה אמרה כי על אף שהתעלל בה מינית והשפיל אותה המשיכה לעבוד אצלו בשביל לפרנס את הבת שלה וגם כי העובדה שעיצבה את שערו גרם לה לקבל קהל לקוחות רב. גם בנות שברחו ממנו לא הגישו נגדו תלונה מאחר ששיחד אותן או כי מלכתחילה ויתרו על ההתמודדות מולו. עם חלקן הוא אף חתם על חוזים של ממש בתמורה לשתיקתם.
השפעה

המוקד הלאומי לתקיפה מינית בארצות הברית, המופעל על ידי הרשת הלאומית לאונס, התעללות וגילוי עריות (RAINN), חווה עלייה של 27% בכמות השיחות הממוצעת שלהם במהלך שידור הסדרה.
בעקבות שידור הסדרה הפרקליט של מדינת אילינוי בארצות הברית טען כי משרדו במחוז קוק קיבל מספר שיחות הטוענות לעדויות נוספות בגין התעללות מינית מצד הזמר. גם הזמרת ליידי גאגא בחרה להגיב לפרשה כאשר אמרה: "אני עומדת מאחורי הנשים האלו ב-1,000%, מאמינה להן, יודעת שהן סובלות וכואבות, ומרגישה מאוד שיש צורך לשמוע ולקחת את קולותיהן ברצינות ... אני חושבת שברור עד כמה החשיבה שלי הייתה מעורפלת באותה תקופה [אותה תקופה לה זה קרה] ... אם הייתי יכולה לחזור ולדבר עם עצמי הצעירה הייתי אומרת לה לקבל את העזרה המקצועית שיש לי היום". בנוסף החליטה להסיר את השיר המשותף של השניים מכל פלטפורמות המוזיקה בהן הוא נמצא. גם אמנים נוספים כמו סלין דיון, צ'אנס הראפר וסיארה פעלו באופן דומה.
אם כי לאחר שידור הסדרה ההשמעות של המוזיקה של קלי בשירותי הסטרימינג הכפילה את עצמה. אך למרות זאת הוטלו על קלי סנקציות אחרות. תחנות רדיו מרכזיות אמרו כי יחרימו את השירים שלו וגם תחנות רדיו שלא הצהירו זו בפומבי הפסיקו להשמיע את השירים שלו. בנוסף רשת ספוטיפיי הסירו את השירים שלו מהפלייליסטים שלהם וחברת התקליטים שלו RCA סיימה את עבודתם איתו.
ב-22 בפברואר אותה שנה הוגש נגד הזמר כתב אישום בגין 10 סעיפים הנוגעים להתעללות מינית ובהמשך הוגשו נגדו כתבי אישום נוספים ואף הוא נכנס למעצר. אם כי קלי הכחיש את כל הטענות הנוגעות אליו.
ביקורות

הביקורות על הסדרה היו חיוביות. באתר Rotten Tomatoes הסדרה קיבלה ציון של 95 מתוך 100 בהתבסס על 21 ביקורות וציון של 8.19 מתוך 10 בדירוג הגולשים. באתר Metacritic הסדרה קיבלה ציון של 86 מתוך 100 בהתבסס של תשע ביקורות.
פרסים

הסדרה הייתה מועמדת לפרס אמי ואף זכתה בפרס פיבודי.
הערות שוליים

↑  Maeve McDermott, 'Surviving R. Kelly' marathon: Everything we learned from Episodes 5 and 6, USA TODAY (באנגלית אמריקאית)
↑  Fortin, Jacey (2019-01-05). "'Surviving R. Kelly' Documentary on Lifetime Details Sex Abuse Accusations". The New York Times (באנגלית אמריקאית). נבדק ב-2021-05-05.
↑  Braudie Blais-Billie, Chance the Rapper Says R. Kelly Collaboration Was a “Mistake”, Pitchfork (באנגלית אמריקאית)
↑  Julie Hinds, R. Kelly allegations addressed in Detroit writer's Lifetime docu-series, Detroit Free Press (באנגלית אמריקאית)
↑  Brooke Obie, 'Surviving R. Kelly' Executive Producer dream hampton: 'I'm At War With R. Kelly', Shadow and Act (באנגלית)
↑  Laura Bradley, Surviving R. Kelly Breaks Lifetime Ratings Record, Vanity Fair (באנגלית אמריקאית)
↑  Jem Aswad,Shirley Halperin, Jem Aswad, Shirley Halperin, R. Kelly Dropped by Sony Music, Variety, ‏2019-01-18 (באנגלית אמריקאית)
↑  "R Kelly: Singer charged with sexual abuse in Chicago". BBC News (באנגלית בריטית). 2019-02-23. נבדק ב-2021-05-05.
↑  Breaking News - The Explosive Story Continues - "Surviving R. Kelly Part II: The Reckoning" Debuts as a Three-Night Event Beginning January 2 on Lifetime | TheFutonCritic.com, www.thefutoncritic.com
1 2 3  https://www.hollywoodreporter.com/live-feed/r-kelly-doc-series-tv-movie-greenlit-by-lifetime-1109300
↑  Making 'Surviving R. Kelly': A Conversation With Executive Producer Dream Hampton, NPR.org (באנגלית)
↑  Shugerman, Emily (2019-01-04). "Sex Abuse Hotline Calls Surge During 'Surviving R.Kelly'". The Daily Beast (באנגלית). נבדק ב-2021-05-05.
↑  John Garcia, Alexis McAdams, R. Kelly parties at South Side nightclub as legal pressures mount, ABC7 Chicago, ‏2019-01-11 (באנגלית)
↑  Anne Victoria Clark, Lady Gaga Wants to Take Back Her R. Kelly Collaboration, Vulture, ‏2019-01-10 (באנגלית אמריקאית)
↑  Associated Press, R. Kelly's streams increase after docu-series alleges abuse, Daily Herald, ‏2019-01-10 (באנגלית אמריקאית)
↑  Two Dallas-area radio stations are among the first to ban R. Kelly in the wake of sexual assault allegations, Dallas News, ‏2019-01-10 (באנגלית)
↑  Elias Leight, Elias Leight, R&B Radio Divided Over R. Kelly Ban in the Wake of Lifetime Docuseries, Rolling Stone, ‏2019-01-09 (באנגלית אמריקאית)
שיירה (סרט)

| --- | --- |

 מבוסס על:  Convoy 
 בימוי:  סם פקינפה, ג'יימס קובורן 
 הופק בידי:  מייקל דילי 
 תסריט:  Bill L. Norton 
 עריכה:  גריים קליפורד 
 מוזיקה:  Chip Davis 
 צילום:  הארי סטרדלינג 
 מדינה:  ארצות הברית 
 חברת הפקה:  EMI Films 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  10 באוגוסט 1978 
 משך הקרנה:  106 דק' 
 שפת הסרט:  אנגלית 
 סוגה:  דרמה קומית, סרט דרמה, סרט קומדיה, סרט פעולה, סרט הרפתקאות 
 מקום התרחשות:  טקסס 
 הכנסות באתר מוג'ו:   convoy
 דף הסרט ב־IMDb
 
שיירה (באנגלית: Convoy) הוא סרט דרמה-פעולה אמריקאי משנת 1978 בבימויו של סם פקינפה ובכיכובם של קריס קריסטופרסון, אלי מק'גרו, ארנסט בורגניין, וברט יאנג.
הסרט נוצר בהשראת שיר הקאנטרי הפופולרי "Convoy"(אנ') מאת סי. וו. מק'קול בתקופה בה מכשירי ה-CB radio היו בשיא הפופולריות שלהם בארצות הברית, והוא הופק בעקבות שתי סרטי קולנוע בולטים שעסקו בנושאים דומים - "White Line Fever"(אנ') שיצא ב-1975 ו"הפרחח ובת השריף" שיצא ב-1977.
הקרנת הבכורה של הסרט התקיימה ביפן ב-10 ביוני 1978. הסרט יצא לאקרנים בארצות הברית ב-28 ביוני 1978. הסרט הופץ על ידי אולפני יונייטד ארטיסטס. הסרט זכה לביקורות מעורבות מצד המבקרים; עם זאת, זה היה הסרט המצליח ביותר מבחינה מסחרית בקריירה של פקינפה.
תקציר העלילה

עלילת הסרט מתמקדת בקבוצת נהגי משאיות בראשות "ראבר דאק" (קריס קריסטופרסון), אשר יוצאים למסע ברחבי אריזונה וניו מקסיקו במחאה נגד השחיתות המשטרתית לאחר עימות אלים עם השריף המקומי, לייל ואלאס (ארנסט בורגניין). אל משאיתו של ראבר דאק מצטרפת כטרמפיסטית גם צלמת עיתונות (אלי מק'גרו). במהלך הנסיעה, מספר רב של משאיות מצטרפות לשיירה, והמסע שלהם הופך להתקוממות חברתית המונית נגד הממסד.
צוות השחקנים הראשי

קריס קריסטופרסון בתפקיד ראבר דאק (נהג משאית)
אלי מק'גרו בתפקיד מליסה
ארנסט בורגניין בתפקיד השריף לייל ואלאס
ברט יאנג בתפקיד פיגפן (נהג משאית)
פרנקלין אג'אי (אנ') בתפקיד ספיידר מייק (נהג משאית)
ביקורות

הסרט זכה לביקורות מעורבות, כאשר חלק מהמבקרים שיבחו את סצנות האקשן ואת הפסקול, בעוד אחרים מתחו ביקורת על העלילה. עם זאת, הסרט הפך לקלאסיקה בקרב חובבי הז'אנר בזכות האווירה הרומנטית סביב חיי נהגי המשאיות. ב-Rotten Tomatoes, הסרט קיבל ציון של 43%.
וינסנט קנבי מ"הניו יורק טיימס" כתב כי "נוצרו בעבר סרטים הרבה פחות יקרים והרבה יותר מבדרים על ידי במאים ללא שאיפות להיות אמנים. 'שיירה' היא בדיחה גרועה שפוגעת בבמאי. אין לו אומץ לנגן את הסרט ישר כמלודרמה וגם לא את חוש ההומור כדי להפוך אותו למעין קומדיה של 'הפרחח ובת השריף'. הסרט הוא הונאה גדולה, יקר ומזויף".
גם מבקרי הקולנוע בישראל ראו פגמים מסוימים בסרט, אך באופן כללי הייתה ביקורתם חיובית. ורדי בן יעקב כתב ב"מעריב": בסך הכל, סרט נאה ומבדר, מבוים ומשוחק כהלכה ולא נעדר משמעויות שמעבר לזה.". זאב רב נוף כתב ב"דבר": ""שיירה" הוא סרט של אווירה — ושל רוח חופשית. של נוסטלגיה מתמרדת — ולא סרט של רעיונות מעמיקים ורציפים.". משה אורן כתב ב"על המשמר": "זהו מוצר אופייני נוסף ממטבחו של פקינפה: גברי, קצבי, קשוח (מבלי להיות אלים במקרה זה), ססגוני ומהנה להפליא. ... קולנוע אמריקני במלוא מובן המילה. עשוי במקצועיות ובתנופה של אדם היודע ליהנות מכך.".
הערות שוליים

↑  Canby, Vincent (June 28, 1978). "Film: Peckinpah's 'Convoy,' Open-Road Machismo". The New York Times. C17.
↑  ורדי בן יעקב, בוקרים על גלגלים, מעריב, 4 בינואר 1979
↑  זאב רב נוף, מערב פרוע על גלגלי משאיות, דבר, 10 בינואר 1979
↑  משה אורן, קאובויס על גלגלים, על המשמר, 15 בדצמבר 1978
העתק של קישוט מכסה המנוע של המשאית של דאק
1952 בטלוויזיה

| 0 | 1 | 2 | 3 |
| --- | --- | --- | --- |
|  |  | 1952  בטלוויזיה |  |
< · 1950 · 1951 — 1952 — 1953 · 1954 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1952 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
22 במאי – לראשונה פיצוץ של פצצת אטום משודר בטלוויזיה. הפיצוץ בוצע על ידי צבא ארצות הברית באתר הניסויים נבדה.
6 בספטמבר – תחילת שידורי הטלוויזיה בקנדה עם השקת תחנת הטלוויזיה CBFT (אנ') במונטריאול.
20 בספטמבר – בפורטלנד שבאורגון נפתחת תחנת הטלוויזיה KPTV אשר הייתה תחנת הטלוויזיה המסחרית הראשונה בעולם ששידרה בתדר UHF.
4 בנובמבר – במסגרת קמפיין הבחירות לנשיאות ארצות הברית 1952 משודרות בטלוויזיה האמריקניות הפרסומות הפוליטיות הראשונות שאי פעם שודרו בטלוויזיה האמריקאית.
27 בנובמבר – רשת CBS משדרת את השידור הראשון של מצעד חג ההודיה של מייסיס בניו יורק.
סדרות ותוכניות טלוויזיה חדשות ב-1952

פרק זה לוקה בחסר. אנא תרמו לוויקיפדיה ו.
| תאריך עלייה לשידור | שם הסדרה / תוכנית | סוגה | רשת שידור מקורית |
| --- | --- | --- | --- |
| 14 בינואר | The Today Show | תוכנית בוקר, תוכנית אירוח | NBC |
| 1 במרץ | Death Valley Days (אנ') | אנתולוגיה, מערבון | סינדיקציה |
| 30 ביוני | Guiding Light (אנ') | אופרת סבון | CBS |
| ספטמבר | המופע של אבוט וקוסטלו (אנ') | קומדיית מצבים | סינדיקציה |
| 19 בספטמבר | הרפתקאותיו של סופרמן | פעולה, הרפתקאות, גיבורי-על | סינדיקציה |
| 20 בספטמבר | המופע של ג'קי גליסון (אנ') | תוכנית בידור | CBS |
| 3 באוקטובר | המופע של אוזי והארייט (אנ') | קומדיית מצבים | ABC |
"המופע של אוזי והארייט"
"המופע של ג'קי גליסון"
סדרות ותוכניות בולטות שבוטלו או הסתיימו ב-1952

פרק זה לוקה בחסר. אנא תרמו לוויקיפדיה ו.